ಐಫೋನ್ನಿಂದ ಆಯಂಡ್ರಾಯ್ಡ್ಗೆ ಫೋಟೊ, ವಿಡಿಯೋ ಟ್ರಾನ್ಸಫರ್ ಹೇಗೆ? ಅಂಗೈಯಲ್ಲಿ ಸಾಲುವ ಪುಟ್ಟ ಸ್ಮಾರ್ಟ್ಫೋನ್ ಇಂದು ನಮ್ಮ ಜಗತ್ತೇ ಆಗಿ ಬಿಟ್ಟಿದೆ. ನಮ್ಮ ಎಲ್ಲ ದಾಖಲೆಗಳು, ಫೋಟೊಗಳು, ವಿಡಿಯೋಗಳು ಎಲ್ಲವೂ ಡಿಜಿಟಲ್ ರೂಪದಲ್ಲಿ ಇದರಲ್ಲೇ ಇರುತ್ತವೆ. ಹಳೆಯ ಫೋನ್ ಬದಲಾಗಿ ಹೊಸ ಫೋನ್ ಕೊಂಡಾಗ ಇದರಲ್ಲಿನ ಅಗತ್ಯ ಡಿಜಿಟಲ್ ದಾಖಲೆ, ಫೊಟೊಗಳನ್ನು ಕೂಡ ಹೊಸ ಫೋನ್ಗೆ ವರ್ಗಾಯಿಸಿಕೊಳ್ಳಬೇಕಾಗುತ್ತದೆ. ಫೈಲ್ ಟ್ರಾನ್ಸಫರ್ ಮಾಡುವುದು ಸುಲಭವಲ್ಲ! ನೀವು ಆ್ಯಂಡ್ರಾಯ್ಡ್ ಫೋನ್ ಬಳಕೆದಾರರಾಗಿದ್ದು, ಹೊಸ ಆ್ಯಂಡ್ರಾಯ್ಡ್ ಫೋನ್ ಕೊಂಡಾಗ ಡಿಜಿಟಲ್ ವರ್ಗಾವಣೆ ಅಷ್ಟೇನೂ ತ್ರಾಸದಾಯಕವಲ್ಲ. ಆದರೆ ಒಂದೊಮ್ಮೆ ನೀವು ಐಫೋನ್ ಬಳಸುತ್ತಿದ್ದು, ಆ್ಯಂಡ್ರಾಯ್ಡ್ಗೆ ಸ್ವಿಚ್ ಆಗುತ್ತಿದ್ದಲ್ಲಿ ಡಿಜಿಟಲ್ ದಾಖಲೆಗಳ ಟ್ರಾನ್ಸಫರ್ ಅಷ್ಟೊಂದು ಸುಲಭವಲ್ಲ. ಅದೇ ರೀತಿ ಆ್ಯಂಡ್ರಾಯ್ಡ್ನಿಂದ ಆ್ಯಪಲ್ಗೆ ಟ್ರಾನ್ಸಫರ್ ಮಾಡುವುದು ಸಹ ಸುಲಭವಲ್ಲ. ಐಫೋನ್ನಿಂದ ನಿಮ್ಮ ಹೊಸ ಆ್ಯಂಡ್ರಾಯ್ಡ್ ಫೋನ್ಗೆ ಫೋಟೊ, ವಿಡಿಯೋಗಳನ್ನು ಟ್ರಾನ್ಸಫರ್ ಮಾಡುವುದು ಹೇಗೆ ಎಂಬುದನ್ನು ನಾವಿಲ್ಲಿ ತಿಳಿಸಿಕೊಡುತ್ತಿದ್ದೇವೆ... ಫೈಲ್ ಟ್ರಾನ್ಸಫರ್ಗೆ ಮೂರು ವಿಧಾನಗಳು ಬೇರೆ ಬೇರೆ ಆಪರೇಟಿಂಗ್ ಸಿಸ್ಟಂ ಹೊಂದಿರುವ ಫೋನ್ಗಳ ಮಧ್ಯೆ ಫೈಲ್ ಟ್ರಾನ್ಸಫರ್ ಮಾಡಬಹುದಾದ ಮೂರು ವಿಧಾನಗಳನ್ನು ಇಲ್ಲಿ ತಿಳಿಸಲಾಗಿದೆ. ಕ್ಲೌಡ್ ಸರ್ವಿಸ್, ಜಿಯೊ ಸ್ವಿಚ್ ಮತ್ತು ಗೂಗಲ್ ಫೋಟೊಸ್ ಇವೇ ಮೂರು ವಿಧಾನಗಳ ಮೂಲಕ ಫೈಲ್ಗಳನ್ನು ಟ್ರಾನ್ಸಫರ್ ಮಾಡಬಹುದಾಗಿದೆ. ವಿಧಾನ 1: ಜಿಯೊ ಕ್ಲೌಡ್ ಬಳಸುವುದು ಐಫೋನ್ ಬಳಕೆದಾರರು ತಮ್ಮ ಫೋನ್ನಲ್ಲಿರುವ ಎಲ್ಲ ಡೇಟಾವನ್ನು ಜಿಯೊ ಕ್ಲೌಡ್ ಅಥವಾ ಇನ್ನಾವುದೇ ಕ್ಲೌಡ್ಗೆ ಅಪ್ಲೋಡ್ ಮಾಡಬಹುದು. ನಂತರ ಈ ಸ್ಟೋರೇಜ್ ಲಿಂಕ್ ಅನ್ನು ಇಮೇಲ್, ಮೆಸೇಜಿಂಗ್ ಮೂಲಕ ಶೇರ್ ಮಾಡಬಹುದು. ಹೊಸ ಫೋನ್ನಲ್ಲಿ ಲಿಂಕ್ ಕ್ಲಿಕ್ ಮಾಡಿ ಕ್ಲೌಡ್ನಿಂದ ಡೇಟಾ ಡೌನ್ಲೋಡ್ ಮಾಡಿಕೊಳ್ಳಬಹುದು. ಇಷ್ಟಾದ ನಂತರ ಕ್ಲೌಡ್ನಲ್ಲಿನ ಡೇಟಾ ಡಿಲೀಟ್ ಮಾಡಿದಲ್ಲಿ ಕ್ಲೌಡ್ನಲ್ಲಿ ಸ್ಟೋರೇಜ್ ಸ್ಪೇಸ್ ಉಳಿತಾಯವಾಗುತ್ತದೆ. ಒನ್ ಡ್ರೈವ್, ಡ್ರಾಪ್ಬಾಕ್ಸ್ ಮುಂತಾದ ಆ್ಯಪ್ಗಳು ಈ ರೀತಿ ಕ್ಲೌಡ್ ಬ್ಯಾಕಪ್ ಮಾಡಿಕೊಳ್ಳಲು ಸೂಕ್ತವಾಗಿವೆ. ವಿಧಾನ 2: ಜಿಯೊ ಸ್ವಿಚ್ ಆ್ಯಪ್ ಬಳಸುವುದು ಜಿಯೊ ಸ್ವಿಚ್ ಇದು ವೈರ್ಲೆಸ್ ಡೇಟಾ ಟ್ರಾನ್ಸಫರ್ ಆ್ಯಪ್ ಆಗಿದೆ. ಈ ಆ್ಯಪ್ ಆ್ಯಂಡ್ರಾಯ್ಡ್ ಹಾಗೂ ಐಪೋನ್ ಎರಡಕ್ಕೂ ಹೊಂದಿಕೊಳ್ಳುತ್ತದೆ. ಎರಡೂ ಪೋನ್ಗಳಲ್ಲಿ ಈ ಆ್ಯಪ್ ಇನಸ್ಟಾಲ್ ಮಾಡಿಕೊಂಡು ಫೈಲ್ಗಳನ್ನು ಈಸಿಯಾಗಿ ಶೇರ್ ಮಾಡಿಕೊಳ್ಳಬಹುದು. ವಿಧಾನ 3: ಗೂಗಲ್ ಫೋಟೋಸ್ ಬಳಸುವುದು ಗೂಗಲ್ ಫೋಟೊ ಆ್ಯಪ್ಗೆ ಫೈಲ್ಗಳನ್ನು ಅಪ್ಲೋಡ್ ಮಾಡಿದಲ್ಲಿ ತಕ್ಷಣವೇ ಇವನ್ನು ಯಾವುದೇ ಡಿವೈಸ್ನಲ್ಲಾದರೂ ಬಳಸಬಹುದಾಗಿದೆ. ಜೊತೆಗೆ ನಿರ್ದಿಷ್ಟ ಫೈಲ್ಗಳಿಗೆ ಲಿಂಕ್ ಕ್ರಿಯೇಟ್ ಮಾಡಿ ಎಸ್ಸೆಮ್ಮೆಸ್, ವಾಟ್ಸಾಪ್, ಇಮೇಲ್ ಮೂಲಕ ಲಿಂಕ್ ಶೇರ್ ಮಾಡುವ ಸೌಲಭ್ಯವೂ ಇದರಲ್ಲಿದೆ.